
# Фәридә Хәсәнова: «Мин сине сагындым... сулышың»

(ШИГЫРЬ)

Мин сине сагындым... сулышың

җылысын тоялсам – елармын

тавышсыз, тын гына... тузанын

үбәрмен син кайткан юлларның.

Мин сине сагындым... йөрәгем

Син диеп тибүдән туктармы?

Җанымны тырнаган үкенеч

күңелнең төпкелен актарды...

Актарды, айкады, давылы

җимерде өметем утарын...

Мин сине сагындым... чынлыкта,

хыяллар ялганга буталды.

Сагындым... сагынма, дисәң дә,

Хисләрем ташкынын тыймамын!

Якыннан булмаса – ерактан,

үзеңне бер күрү – хыялым!

Мин сине сагындым, сагындым...

Следите за самым важным и интересным в Telegram-каналеТатмедиа

## Нет комментариев
Фәридә Хәсәнова: «Мин сине сагындым... сулышың»